রিয়াজ
বাংলাদেশের চলচ্চিত্র জগতে তাঁর অবদানের জন্য বাংলাদেশ সরকার তাঁকে তিনবার জাতীয় চলচ্চিত্র পুরস্কারের শ্রেষ্ঠ চলচ্চিত্র অভিনেতার পুরস্কারে ভূষিত করে। পুরস্কারপ্রাপ্ত চলচ্চিত্রগুলি যথাক্রমে দুই দুয়ারী (২০০০), দারুচিনি দ্বীপ (২০০৭) এবং কি যাদু করিলা (২০০৮)। রিয়াজ অভিনীত "লোভে পাপ পাপে মৃত্যু" ২০১৪ সালের ১৪ ফেব্রুয়ারী বিশ্ব ভালোবাসা দিবসে মুক্তি লাভ করে। তার অভিনীত সাম্প্রতিকতম চলচ্চিত্রগুলো হল "সুইটহার্ট" ও "কৃষ্ণপক্ষ" (২০১৬)। নানা মাধ্যম ও কাজে সক্রিয় অভিনেতা রিয়াজ চ্যানেল আইয়ের "হ্যান্ডসাম দি আলটিমেট ম্যান" প্রতিযোগিতার দ্বিতীয় মৌসুমে প্রধান বিচারক হিসেবে দায়িত্ব পালন করছেন।
সনাতন গল্প
ছবিটি ২০১৮ সালের ১৯শে অক্টোবর মুক্তি পায়। ২০১৯ সালে ঢাকা আন্তর্জাতিক চলচ্চিত্র উৎসবে চলচ্চিত্রটি প্রদর্শিত হয় এবং সমালোচক শাখায় সেরা চলচ্চিত্রের পুরস্কার অর্জন করে।"সনাতন গল্প" নির্মাণের জন্য পরিচালক মাসুম আজিজ ১৯৯৬-৯৭ অর্থবছরে বাংলাদেশ সরকারের নিকট থেকে ১১ লাখ ২৫ হাজার টাকা অনুদান বরাদ্দ পেয়েছিলেন। এছাড়া সেসময়ের নিয়ম অনুসারে বাংলাদেশ চলচ্চিত্র উন্নয়ন কর্পোরেশন (বিএফডিসি) থেকে আরও ১০ লাখ টাকা সহায়তা পাওয়ার কথা ছিল। ১৯৯৭ সালে সাথে বাংলাদেশ তথ্য মন্ত্রণালয়ের সাথে আজিজের চুক্তি হয়। বরাদ্দের টাকা পাওয়ার পূর্বেই তিনি ছবিটির দৃশ্য ধারণ শুরু করেন। শুটিং শুরু হয়েছিল পাবনায়। সে সময়ে ছবিটির প্রধান চরিত্রগুলোতে অভিনয় করছিলেন রওশন জামিল, শমী কায়সার, তৌকীর আহমেদ, নাজমা আনোয়ার, শহীদুল আলম সাচ্চু, ও ফজলুর রহমান বাবু। প্রথম কিস্তিতে তিনি তথ্য মন্ত্রণালয় থেকে ৩ লাখ ৭৫ হাজার টাকা পান। ছবিটির ২৫ ভাগ দৃশ্য ধারণের পর প্রশাসনিক ও আর্থিক জটিলতার কারণে শুটিং বন্ধ হয়ে যায়।